Iste articlo ye sobre una cinta de western estausunidense de 1968; ta atros usos, se veiga The Stalking Moon (desambigación).

The Stalking Moon (títol orichinal en anglés, en aragonés A luna que acucuta, enguerada en Aragón con o títol en Idioma castellano de La noche de los gigantes, en aragonés A nueit d'os chigants) ye una cinta de l'anyo 1968 de cine estausunidense de cine de western dramatico dirichida por Robert Mulligan seguntes un guión adaptau por Wendell Mayes y Alvin Sargent basau en The Stalking Moon, una novela publicada en 1965 por T.V. Olsen, con una dirección de fotografía de Charles Lang, una banda sonora orichinal de Fred Karlin y una producción cinematografica d'Alan J. Pakula ta las productoras National General Pictures, Pakula-Mulligan, National General Production Inc. y The Stalking Moon Company. L'elenco d'actors d'a cinta ye formau por, entre d'atros, Gregory Peck, Eva Marie Saint, Robert Forster, Noland Clay, Russell Thorson, Frank Silvera y Lonny Chapman.

En a cinta s'explica cómo Sam Varner, qui ha estau mientres 15 anyadas como explorador ta la Caballería de l'exercito estausunidense, remata lo suyo tiempo de servicio y se li demana d'escoltar a una muller que ha estau liberada d'o suyo captiverio con os apaches y que viacha con o suyo fillo; pero lo que Sam no conoix ye que ixe nino ye fillo de Salvaje, lo chefe d'os apaches. A cinta s'ambienta en l'anyo 1881 en os estaus de Nuevo Mexico y Arizona, y la suya filmación s'escaició en os estaus de Nevada y Arizona y en os Estudioc Samuel Goldwyn en West Hollywood (California), amás d'en o estau mexicano de Sonora. The Stalking Moon no recibió so que nomás que una nominación, a los Premios Laurel, quedando en a cinquena posición.

Elenco
{|class="wikitable sortable" style="font-size: 90%;"
|-
! style="background:#ABD2D0;" | Actor
! style="background:#ABD2D0;" | Papel
! style="background:#ABD2D0;" | Notas
|-
|
| ''|
|}

Se veiga tamién
Cine en 1968.
Cintas de 1968.
The Stalking Moon